The Hooters – amerykańsko skupina rokowo ze Filadelfiji, fungujōnco we lotach 1980-1995, reaktywowano we 2001. Znōmo ze szlagrōw takich kej "All You Zombies", "Johnny B", "And We Danced", "500 Miles" i "Satellite". Pora rokōw ze anfanga fōnkcjōnowanio skupiny ôgraniczoły sie do wystympōw we klubach a radyjowych sztacyjach. We 1983 The Hooters wydali swōj piyrszy albōm "Amore", ze ôryginalnōm wersyjōm "All You Zombies", kery przedoł sie we ōng. 100 000 ygzymplorzy. Skupina spōłpracowoła niyskorzi ze Cyndi Lauper przi nagraniu singla "Time After Time". Drugo halba lot 80. to ôkres nojwiynkszych sukcesōw skupiny sztartniynty platynowym sztatusym jeich drugij platy "Nervous Night". We 1995 The Hooters zawiesili swoja dziołalność na nastympne szyść lot. We 2001 doszło do reaktywacyji skupiny. 21 listopada tygo samygo roku skupina zagroła jedyn kōncyrt we Filadelfiji na 20-lecie lokalnego radyja WMMR ze Pynsylwaniji. We 2003 ôdbyła liczōnco 17 wystympōw trasa kōncyrtowo na terynie Miymcōw, niyskorzi we 2004 i 2005 nastympne dwie trasy po Miymcach, Szwajcaryji a Szwecyji. We czyrwcu 2006 ôdbyło sie piyrsze po reaktywacyji tournée sskupinyy we Zjednoczōnych Sztatach. We drugij halbie 2006 skupina sztartła nagrywać nowy materioł, piyrszy ôd wydanio we 1993 platy "Out of Body". Nowy albōm, "Time Stand Still", ukozoł sie 14 września 2007. Eric Bazilian – wokal, gitary, harmonijka, saksofōn, mandolina (uod 1980 do 1995 i ôd 2001) Rob Hyman – śpiyw, klawiyry, cyjo (uod 1980 do 1995 i ôd 2001) David Ôsikkinen – perkusyjo (od 1980 do 1995 i od 2001) John Lilley – gitara, mandolina, klawiyry, śpiyw (uod 1980 do 1995 i ôd 2001) Fran Smith, Jr. – basgitara, śpiyw (od 1980 do 1995 i od 2001) Bobby Woods – basgitara (uod 1980 do 1983) John Kuzma – gitara (uod 1980 do 1983) Andy King – basgitara (uod 1984 do 1987) Rob Miller – basgitara (uod 1983 do 1984) Mindy Jostyn – krzipce, harmonijka (uod 1992 do 1994) 1986: "Nervous Night" 2004: "The Ultimate Clip Collection" Ôficjalno neczajta Profil skupiny na zajcie MySpace